शिवसेना का कहना है कि पंगारकर ने बहुत पहले ही पार्टी छोड़ दी थी और किसी भी पद पर नहीं है लेकिन मंत्री खोटकर मानते हैं कि उनसे भी यह आरोपी पिछले कुछ सालों में दो-तीन बार मिला है। पंगारकर ने सनानत संस्था से संबंध होने और धमाके के बारे में इशारा किया था। अब अगर मंत्री को पता चला कि कोई इस तरह की बात कर रहा है तो फिर मंत्री को क्या करना चाहिए था, बताने की ज़रूरत नहीं है। मंत्री जी इंडियन एक्सप्रेस में छपे बयान में कह रहे हैं कि पंगारकर ने बातचीत के दौरान उनसे कहा था कि वह असम, गोआ, और कुछ अन्य राज्यों में सनानत संस्था के लिए काम कर रहा है। कार्यशालाएं लेता है और भाषण देता है।